Σαββατογεννημένες

Σαββατογεννημένες είναι ο τίτλος μιας ελληνικής κωμικής τηλεοπτικής σειράς που προβλήθηκε από τους τηλεοπτικούς δέκτες του Mega τη σεζόν 2003–2004. Το σενάριο υπέγραψε ο Γιώργος Καπουτζίδης, ενώ τη σκηνοθεσία ανέλαβε αρχικά η Πηνελόπη Κροντηροπούλου και στη συνέχεια ο Αντώνης Αγγελόπουλος. Πρόκειται για τη πρώτη σεναριακή και τηλεοπτική δουλειά του Καπουτζίδη με το πρωταγωνιστικό καστ να πλαισιώνεται από τη Κατιάνα Μπαλανίκα, την Ελένη Ράντου, τη Ράνια Σχίζα και τον Σάκη Μπουλά. Η σειρά σημείωσε μεγάλη επιτυχία και η δημοτικότητα της αυξήθηκε ραγδαία με τον χρόνο, με αποτέλεσμα να προβάλλεται σε επανάληψη συστηματικά από τον σταθμό μετά την ολοκλήρωση της.

 Επισκόπηση σειράς 
ΚύκλοςΕπεισόδιαΑ' ΠροβολήΠρεμιέραΦινάλε13322 Σεπτεμβρίου 20032 Ιουλίου 2004

 Πλοκή 
Ο Σάββας Κατσίκης (Σάκης Μπουλάς) είναι ένας ευκατάστατος εισοδηματίας, ο οποίος κάνει σχέσεις με τις γυναίκες κυρίως για να περνάει καλά – μιας και δεν του αρέσουν οι δεσμεύσεις. Παρόλα αυτά, έχει κάνει τρεις γάμους, χωρίς όμως να είναι πιστός σε καμία από τις τρεις γυναίκες του. Ο πρώτος του γάμος ήταν με μια φιλόλογο, τη Καίτη Τόγκα (Κατιάνα Μπαλανίκα), ο δεύτερος με την ηθοποιό Μπία Μπέκου (Ελένη Ράντου) που πρωταγωνιστεί στη σαπουνόπερα Πυρκαγιά, και ο τρίτος με τη Σούλα Καραγιαννίδου (Ράνια Σχίζα), μια επιχειρηματία που διατηρεί κατάστημα τουριστικών ειδών των Ολυμπιακών Αγώνων Αθήνα 2004.

Τη περίοδο που εκδίδεται το τρίτο του διαζύγιο, ο Σάββας καθώς οδηγεί ακούει στο ραδιόφωνο τους τυχερούς αριθμούς του Τζόκερ και συνειδητοποιεί ότι έχει κερδίσει 7,5 εκατομμύρια ευρώ. Από το σοκ και την έκπληξη, χάνει τον έλεγχο του αυτοκινήτου και τρακάρει. Μεταφέρεται στο νοσοκομείο, όπου διαγιγνώσκεται ότι έχει πάθει αμνησία. Οι γιατροί που τον φροντίζουν αποφασίζουν να σηκώνουν το κινητό του και να ενημερώσουν όποιον καλεί για τη κατάσταση του. Οι τρεις πρώην σύζυγοί του μαθαίνουν τα νέα και φτάνουν κακήν κακώς στο νοσοκομείο. Μη μπορώντας να βοηθήσουν τη κατάσταση, αποφασίζουν να μην ασχοληθούν με τη φροντίδα του, λόγω του κακού πρότερου βίου. Το ίδιο βράδυ όμως, ακούγοντας στη τηλεόραση τους τυχερούς αριθμούς του Τζόκερ σε συνδυασμό με κάποια σκόρπια λόγια που έλεγε ο Σάββας λίγο πριν πέσει αναίσθητος ("Είναι το 19!") και το γεγονός ότι ο νικητής δεν έχει ακόμη εμφανιστεί για να εισπράξει το ποσό, συνειδητοποιούν ότι ο Σάββας είναι ο μεγάλος τυχερός του Τζόκερ.

Αν και οι τρεις τους δεν έχουν καθόλου καλές σχέσεις, μετακομίζουν όλες στο σπίτι του για να προσπαθήσουν να τον βοηθήσουν να θυμηθεί πού είναι το δελτίο του Τζόκερ, μιας και εκείνες δεν μπόρεσαν να το βρουν, με σκοπό να πάρουν τα χρήματα για τον εαυτό τους. Ενώ συγκατοικούν, ο Σάββας γίνεται ένας τελείως διαφορετικός άνθρωπος από τον άντρα που εκείνες γνώριζαν, κάνοντας τες σιγά σιγά να αλλάξουν στάση απέναντι του, αλλά και οι ίδιες να γίνουν τελικά πολύ καλές φίλες.

Έξι μήνες μετά, κι ενώ η ζωή όλων έχει αλλάξει τελείως, ο Σάββας εξακολουθεί να μη μπορεί να θυμηθεί τίποτα για το δελτίο. Όταν όλοι κάνουν το πρώτο βήμα για να προχωρήσουν τις ζωές τους αφήνοντας πίσω το χαμένο δελτίο, τη τελευταία μέρα δικαιώματος εξαργύρωσης του ποσού, μια ανάμνηση καταλήγει την ημέρα επεισοδιακή για όλους...

 Διανομή 
ΗθοποιόςΡόλοςΕλένη ΡάντουΕυλαμπία (Μπία) Μπέκου, ηθοποιός - πρώην σύζυγος του ΣάββαΚατιάνα ΜπαλανίκαΑικατερίνη (Καίτη) Τόγκα, Καθηγήτρια - πρώην σύζυγος του ΣάββαΡάνια ΣχίζαΑθανασία (Σούλα) Καραγιαννίδου, Έμπορος - Πρώην σύζυγος του ΣάββαΣάκης ΜπουλάςΣάββας Κατσίκης, εισοδηματίαςΒασιλική ΑνδρίτσουΑναστασία (Σίσσυ), μακιγιέζ στην σειρά ΠυρκαγιάΑντώνης ΚαρυστινόςΓεώργιος Πέτρου, σκηνοθέτης της Πυρκαγιάς - σύζυγος με την ΜπίαΜαρία ΑνδρούτσουΑδαμαντία (Τάμυ) Τσανάκα, ηθοποιός και βουλευτήςΓιώργος ΚαπουτζίδηςΧοσέ Αντόνιο Μαρθελίνο Γκουτιέρες δε Ρινκόν, αλλοδαπός - υπάλληλος της ΣούλαςΑργύρης ΑγγέλουΑσημάκης Λαζάρου, μαθητής - ερωτευμένος με την Καίτη

 Επεισόδια 

 Προβαλλόταν κάθε Δευτέρα στις 21:00 (επεισόδια 1-6, 15-31) και στις 21:50 (επεισόδια 7-14).
 Τα δύο τελευταία επεισόδια προβλήθηκαν διαφορετική ημέρα και ώρα μετάδοσης λόγω μετάδοσης των ποδοσφαιρικών αγώνων του Euro και του ριάλιτι Η Φάρμα, με αποτέλεσμα να καθυστερήσει η μετάδοση τους τον τελευταίο μήνα. Πιο συγκεκριμένα, η προβολή του 32ου επεισοδίου πραγματοποιήθηκε Τρίτη στις 21:40 και του 33ου επεισοδίου Παρασκευή στις 21:00.
 Δεν προβλήθηκε επεισόδιο στις 29/3/2004 λόγω μετάδοσης του ριάλιτι Η Φάρμα.

#Α' ΠροβολήΤηλεθέασηΤ.Μ.Λ.<small>Τηλεθεατές<small>Rating1<center>22/09/2003<center>29.9% <center>955.000<center><small>10.32<center>29/09/2003<center>24.3% <center>800.000<center><small>8.73<center>06/10/2003<center>26.6% <center>858.000<center><small>9.34<center>13/10/2003<center>24.6% <center>837.000<center><small>9.15<center>20/10/2003<center>23.6% <center>806.000<center><small>8.76<center>27/10/2003<center>21.4% <center>746.000<center><small>8.17<center>03/11/2003<center>19.7% <center>741.000<center><small>8.08<center>10/11/2003<center>20.9% <center>813.000<center><small>8.89<center>17/11/2003<center>19.6% <center>758.000<center><small>8.210<center>24/11/2003<center>20.3% <center>773.000<center><small>8.411<center>01/12/2003<center>20.3% <center>817.000<center><small>8.812<center>08/12/2003<center>20.5% <center>772.000<center><small>8.413<center>15/12/2003<center>18.8% <center>739.000<center><small>8.014<center>22/12/2003<center>19.9% <center>768.000<center><small>8.315<center><center>19/01/2004<center>24.0% <center>913.000<center><small>9.916<center>26/01/2004<center>27.4% <center>1.138.000<center><small>12.317<center>02/02/2004<center>30.0% <center>1.213.000<center><small>13.118<center>09/02/2004<center>26.5% <center>1.096.000<center><small>11.919<center>16/02/2004<center>29.1% <center>1.185.000<center><small>12.820<center>01/03/2004<center>25.0% <center>1.047.000<center><small>11.321<center>08/03/2004<center>30.6% <center>1.288.000<center><small>13.922<center>15/03/2004<center>27.5% <center>1.093.000<center><small>11.823<center>22/03/2004<center>29.7% <center>1.184.000<center><small>12.824<center>05/04/2004<center>24.7% <center>869.000<center><small>9.425<center>19/04/2004<center>24.9% <center>946.000<center><small>10.226<center>26/04/2004<center>25.2% <center>952.000<center><small>10.327<center>03/05/2004<center>26.1% <center>913.000<center><small>9.928<center>10/05/2004<center>24.6% <center>808.000<center><small>8.729<center>24/05/2004<center>27.3% <center>966.000<center><small>10.430<center>31/05/2004<center>23.0% <center>695.000<center><small>7.531<center>07/06/2004<center>27.2% <center>908.000<center><small>9.832<center>22/06/2004<center>21.3% <center>690.000<center><small>7.533<center>02/07/2004<center>28.7% <center>604.000<center><small>6.5

 Βραβεία - Απονομές 

Η σειρά βραβεύτηκε στην απονομή «Πρόσωπα 2004» ως η καλύτερη κωμική σειρά της χρονιάς.

Το 2010 για τα 20 χρόνια του Mega, ο Γιώργος Καπουτζίδης παρουσίασε την επετειακή εκπομπή The Twenty, όπου οι Σαββατογεννημένες και οι συντελεστές τους κατατάχθηκαν στις θέσεις που αναφέρονται παρακάτω:

<center>Αγαπημένη κωμική σειρά<center>7η θέση<center>Σαββατογεννημένες<center>Αγαπημένη πρωταγωνίστρια κωμωδίας<center>2η θέση<center>Ελένη Ράντου<center>4η θέση<center>Βασιλική Ανδρίτσου<center>17η θέση<center>Κατιάνα Μπαλανίκα<center>20η θέση<center>Μαρία Ανδρούτσου<center>Αγαπημένος πρωταγωνιστής κωμωδίας<center>4η θέση<center>Γιώργος Καπουτζίδης<center>7η θέση<center>Αργύρης Αγγέλου<center>17η θέση<center>Σάκης Μπουλάς<center>Πιο σέξι πρωταγωνιστής<center>10η θέση<center>Αντώνης Καρυστινός<center>Πιο φευγάτος ήρωας<center>8η θέση<center>Χοσέ<small>Γιώργος Καπουτζίδης<center>Trailer που έμεινε αξέχαστο<center>2η θέση<center>15ο επεισόδιο<center>Ατάκα που έγραψε ιστορία<center>18η θέση<center>«Δουλίτσα να υπάρχει»<small>Ελένη Ράντου

Παραπομπές

 Εξωτερικοί σύνδεσμοι 

Κατηγορία:Τηλεοπτικές σειρές Mega
Κατηγορία:Ελληνικές κωμικές τηλεοπτικές σειρές
Κατηγορία:Αμνησία στη μυθοπλασία